ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ԽՈՍՔՆ ՈՒՍՈՒՑՉԻ ՕՐՎԱ ԱՌԹԻՎ

Սիրելի՛ ուսուցիչներ, մանկավարժներ, դաստիարակներ, կրթության բնագավառի ներկայացուցիչներ,

Ջերմորեն շնորհավորում եմ Ձեզ մասնագիտական տոնի` Ուսուցչի օրվա առթիվ: Անգնահատելի է Ձեր դերը ոչ միայն գիտելիքների փոխանցման, այլև սերունդների դաստիարակության գործում: Եվ Ձեր աշխատանքից է կախված նաև, թե ում ենք վստահելու մեր երկրի վաղվա օրը: Քանզի հզոր է այն ազգը, որն ունի կիրթ ու դաստիարակված սերունդ: Այդ ամենում, սիրելի ուսուցիչներ, Ձեզ մեծ և պատասխանատու դեր է վերապահված:

Առանձնակի շնորհավորում եմ վաստակած հանգստի անցած մանկավարժներին, ովքեր հարյուրավոր սաների են կրթել, դաստիարակել ու ճանապարհել դեպի կյանք:

Սիրելի՛ մանկավարժներ,

Խոնարհվում եմ Ձեր նվիրումի, անձնուրաց աշխատանքի, ուսուցչի վեհ կոչման առջև: Մաղթում եմ Ձեզ աշխատանքային հաջողություններ, առողջություն, ամենայն բարիք: